I’ve Just Seen a Face

«I've Just Seen a Face» er en sang av The Beatles som ble skrevet av Paul McCartney (men offisielt kreditert Lennon/McCartney). Den ble første gang utgitt 6. august 1965 på gruppens femte britiske album Help!. I USA ble den utgitt 6. desember 1965 på albumet Rubber Soul.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8

«I've Just Seen a Face» ble innspilt 14. juni 1965 i Abbey Road Studios.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 59 Ringo Starr brukte ikke hele trommesettet; men kun skarptromme. Han brukte videre visper i stedet for trommestikker. Ellers la han på maracas.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 122

Opprinnelig var «I've Just Seen a Face» en sang som McCartney pleide å fremføre på piano på familiesammenkomster. Hans tante Gin likte den veldig godt. Av den grunn fikk den først navnet «Auntie Gin's Theme». Da George Martin Orchestra ga ut en instrumental versjon senere i 1965, fikk den nettopp den tittelen.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8

 Musikere og instrumenter 

Paul McCartney: akustisk gitar, vokal
John Lennon: akustisk gitar
George Harrison: akustisk tolvstrengsgitarRybaczewski, Dave. "I've Just Seen A Face" History. Beatles Music History. (inkludert soloen)
Ringo Starr: skarptromme, maracas

The Beatles spilte aldri «I've Just Seen a Face» offentlig i konsert sammenheng, men McCartney framførte den sammen med Wings i 1975/1976 (en versjon finnes på konsertalbumet Wings Over America). Videre ble den fremført i MTV programmet Unplugged i 1991 (som også ble utgitt på CD samme år)

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965
Kategori:Britiske sanger